|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5.1/42 | |



**Metsateede avalikku kasutusse andmine**

**(Haapsalu linn)**

Haapsalu Linnavalitsus esitas 17.11.2022 taotluse nr 4-6/11-277 Riigimetsa Majandamise Keskuse valduses olevate metsateede avalikuks otstarbeks kasutusse andmise lepingu sõlmimiseks.

Tulenevalt eeltoodust ja lähtudes ehitusseadustiku § 93 lõikest 2, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 18 lõikest 5 ja Riigimetsa Majandamise Keskuse juhatuse 18.01.2022. a otsuse nr 1-32/1 „RMK kinnisasjade kasutusse andmise juhend“ peatükist 6 ja Riigimetsa Majandamise Keskuse 20.04.2021 otsuse nr 1-32/34 „Volituste andmine vara kasutusse andmise otsustamiseks“ punktist 1.4 ning esitatud taotlusest otsustan

1. Anda *Haapsalu linna* (edaspidi nimetatud *kasutaja)* kasutusse *Haapsalu Linnavalitsuse* (registrikood 75012802, aadress Posti 34, Haapsalu linn, 90504 Lääne maakond) kaudu käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses käskkirja lisas nimetatud teed.
2. Määrata tee kasutusse andmise tingimused ja tähtaeg alljärgnevalt:
   1. tee anda kasutusse avalikuks otstarbeks;
   2. teed anda kasutusse tasuta ja tähtajaga 5 (viis) aastat. Kui üks lepingu pooltest ei ole hiljemalt 1 (üks) kuu enne lepingu lõppemist saatnud teisele lepingu poolele kirjalikku ettepanekut lepingu lõpetamiseks, pikeneb leping automaatselt järgnevaks 3 (kolme) aastaseks perioodiks. Analoogset lepingu pikenemise põhimõtet ei kohaldata järgnevate 3 (kolme) aastaste perioodide osas.
3. Läänemaa metsaülemal sõlmida tulenevalt käesoleva käskkirja punktidest 1, 2 ja 3 DHS-is vormide sarjas asuva vormi kohane metsatee avalikuks kasutusse andmise leping.

(allkirjastatud digitaalselt)

Andres Sepp

Peametsaülem

Jaotuskava: Jürgen Kusmin, Malle Viiburg, Urve Jõgi